JUDEŢUL SUCEAVA
  MUNICIPIUL CÂMPULUNG MOLDOVENESC
Direcția administrație publică  - Compartiment resurse umane                                                 Nr...................din....................2026


RAPORT DE SPECIALITATE 
la proiectul de hotărâre privind aprobarea rezultatului final al procedurii de analizare a noului proiect de management depus de managerul  Bibliotecii Municipale ,,George Bodea” Câmpulung Moldovenesc, care a obținut, în urma evaluării finale, 
rezultate mai mari sau egale cu nota 9

Iniţiator: Primarul municipiului Câmpulung Moldovenesc.

[bookmark: _heading=h.hm3tye3pf4v3]           Compartimentul resurse umane din cadrul Direcției administrație publică din aparatul de specialitate al primarului municipiului Câmpulung Moldovenesc primind spre analiză proiectul de hotărâre privind aprobarea rezultatului final al procedurii de analizare a noului proiect de management depus de managerul  Bibliotecii Municipale ,,George Bodea” Câmpulung Moldovenesc, care a obținut, în urma evaluării finale, rezultate mai mari sau egale cu nota 9, referă următoarele:
-Având în vedere că doamna manager Bogoș Nicoleta-Petronela a obținut la evaluarea finală a managementului desfășurat la Biblioteca Municipală ,,George Bodea” Câmpulung Moldovenesc un rezultat final de 9,87 puncte, s-a aprobat prin Hotărârea consiliului Local nr. 123/27.08.2026, depunerea unui nou proiect de management pentru următorul mandat.
[bookmark: _heading=h.1cgjwjw76swh]           -Conform prevederilor Regulamentului de organizare și desfășurare a procedurii de analizare a noului proiect de management depus de managerul  bibliotecii, în perioada 21.09.2026 – 02.10.2026, membrii Comisiei de concurs numiți prin Dispoziția primarului nr.470/01.09.2026 au analizat individual Proiectul de management al managerului Bibliotecii Municipale ,,George Bodea” Câmpulung Moldovenesc, înregistrat cu nr.32124/18.09.2026, iar în data de 07.10.2026 a avut loc cea de-a doua etapă a procedurii – susținerea proiectului de management în cadrul interviului.
          - Rezultatul final al procedurii de analizare a noului proiect de management a fost consemnat în Raportul final al comisiei de concurs, înregistrat cu nr. 25321/20.07.2026, având un punctaj final de 10,00 puncte. 
          - Având în vedere rezultatul final al procedurii, comisia de concurs propune încheierea contractului de management cu doamna Bogoș Nicoleta-Petronela în calitate de manager al Bibliotecii Municipale ,,George Bodea” Câmpulung Moldovenesc în termen de 30 de zile lucrătoare de la data publicării rezultatului final al concursului, pe o durată de 4 ani, conform celor prevăzute în Caietul de obiective aprobat prin Hotărârea Consiliului Local nr. 123/27.08.2026. 
[bookmark: _heading=h.nuplfxidi0y3]          -În conformitate cu  prevederile art.20 alin. (5), art. 22 alin.(1) și art. 43¹ alin.(3) din Ordonanța de urgență nr. 189/2008 privind managementul instituţiilor publice de cultură, cu modificările și completările ulterioare, rezultatul final al concursului, proiectul de management câştigător şi durata pentru care se va încheia contractul de management se aprobă prin ordin sau, după caz, dispoziție a autorităţii (în cazul de față hotărâre a consiliului local). Proiectul de management depus constituie baza încheierii unui nou contract de management, care se va negocia în termen de 30 de zile lucrătoare de la data aducerii la cunoştinţa publică a rezultatului final al procedurii.         
          Urmare celor precizate mai sus, considerăm că prezentul proiect de hotărâre, este necesar și oportun.

             Avizat,                                                                             
      Director  executiv                                                        Compartiment resurse umane,                                  
Crăciunescu Diana – Mihaela                                                        Timu Lenuța                   
	



